----- Original Message -----

**From:** Johletta Nel

**To:** Louis Benjamin

**Sent:** Sunday, August 17, 2014 8:41 PM

**Subject:** Re: BCs Public Open Training, Cape Town (2014)

Dr Benjamin,

Ek  moet die volgende met u deel!

 Ek is tans besig met sessie 15 – sessie 5 van vorm. Ek bied die lesse volgends die beste van my vermoë aan, maar twyfel soms erg of dit enige vrugte gaan afwerp en of ek dit reg doen . . .

En toe moet ek GGBS doen.

As leerondersteuner bestaan my “oog” uit adviseurs van die Distrikskantoor. My onmiddellike senior en die “groot” senior. Ek is maar elke keer bietjie ongemaklik. Ek het Maandag 11 Aug die driehoek aangeleer en het dit as ŉ baie “flou” poging aanvaar. Ek was vir 2 dae by opleiding betrokke. Die GGBS vind toe op Donderdag plaas. Ek het net gevoel ek kan nie ‘n NUWE vorm aanleer nie en besluit toe om gedurende die GGBS ‘n hersieningsessie in te werk. Ek ek weet dit sal nie goed gaan nie, maar ek kan ook nie die program en die leerders ontwrig oor GGBS nie.

 En toe die les. Die sessie was ONGELOOFLIK!! Groot was my verbasing – die leerders se kennis en die gebruik daarvan in volsinne, het my sprakeloos gehad. Die adviseurs het met monde wat oophang die reaksies gade geslaan. Ek moes hard toneelspeel om my eie verbasing weg te steek. Ek is seker hulle sal dit nie weer so kan regkry nie! Ek wonder nog steeds wat gebeur het! Maar ek het soveel moed gekry!

 Die een adviseur het selfs opgemerk dat die Graad 6 leerders nie eens soveel weet van vorms en oor sulke woordeskat beskik nie! Die adviseur gaan aanbeveel dat al die leerondersteuners van die Distrik die kursus moet doen en die hulpmiddels aankoop!

 Ek wou dit sommer net graag met iemand deel. Ek ek dink toe ek gaan dit maar deel met die persoon met wie se “kalwers ek geploeg het”.

Groete

Johletta Nel